b'\n_START_ARTICLE_\nGorski javor\n_START_SECTION_\nIzgled\n_START_PARAGRAPH_\nRaste 20-25 metara u visinu. Debla stabala koja su rasla u sastojini su visoka i ravna, a kro\xc5\xa1nja je mala._NEWLINE_Kora je sive boje, tanka, glatka, u starijoj dobi po\xc4\x8dinje se raspucavati u obliku plo\xc4\x8dica i otpadati sa debla (kao i kod platane). Izbojci su sivosme\xc4\x91e boje._NEWLINE_Pupovi su obavijeni velikim brojem zelenkastih ljuskica, \xc4\x8diji su vrhovi crne boje. Nalaze se unakrsno nasuprotni na izbojcima._NEWLINE_Listovi su peterolapi, lapovi su jajoliko duguljasti, na vrhu su u\xc5\xa1iljeni, na rubu krupno napiljeni, re\xc5\xbenjevi su \xc5\xa1iljasti, a ukupna veli\xc4\x8dina listova mo\xc5\xbee dose\xc4\x87i 20 cm. Listovi su s gornje strane tamnozelene boje, donje su svijetlozelene boje s \xc4\x87upercima bijelih dla\xc4\x8dica u kutevima lisnih \xc5\xbeila. Peteljka je duga, crvene boje._NEWLINE_Plod se sastoji od dvije perutke koje su me\xc4\x91usobno spojene pod kutem ne\xc5\xa1to manjim od 90 stupnjeva, sjemenka je ora\xc5\xa1\xc4\x87i\xc4\x87, izbo\xc4\x8dena i pri\xc4\x8dvr\xc5\xa1\xc4\x87ena na krilce mre\xc5\xbeaste nervature._NEWLINE_Korijen u po\xc4\x8detku razvija \xc5\xbeilu sr\xc4\x8danicu, a kasnije razvija vi\xc5\xa1e glavnih korijenovih \xc5\xbeila.'